CELEX: 62010TN0562
Language: mt
Date: 2010-12-16 00:00:00
Title: Kawża T-562/10: Rikors ippreżentat fis- 16 ta’ Diċembru 2010 — HTTS Hanseatic Trade Trust & Shipping vs Il-Kunsill

12.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/14
            
         Rikors ippreżentat fis-16 ta’ Diċembru 2010 — HTTS Hanseatic Trade Trust & Shipping vs Il-Kunsill
   (Kawża T-562/10)
   2011/C 46/28
   Lingwa tal-kawża: il-Ġermaniż
   
      Partijiet
   
   
      Rikorrenti: HTTS Hanseatic Trade Trust & Shipping GmbH (Hamburg, il-Ġermanja) (rappreżentanti: J. Kienzle u M. Schlingmann, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla r-Regolament tal-Kunsill (UE) Nru 961/2010, tal-25 ta’ Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007 sa fejn jikkonċerna lir-rikorrenti;
            
         
               —
            
            
               tikkundanna lill-Kunsill għall-ispejjeż, b’mod partikolari dawk sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               (1)
            
            
               L-ewwel motiv: ksur tad-drittijiet tad-difiża tar-rikorrenti.
               
                           —
                        
                        
                           Ir-rikorrenti ssostni f’dan ir-rigward li l-Kunsill kiser id-dritt tagħha għal protezzjoni legali effettiva u b’mod partikolari r-rekwiżit ta’ motivazzjoni, peress li ma pprovdiex raġunijiet suffiċjenti sabiex jinkludiha fl-Anness VIII tar-regolament ikkontestat.
                        
                     
                           —
                        
                        
                           It-tieni nett, ir-rikorrenti ssostni li l-Kunsill naqas, għalkemm kien ġie mitlub speċifikament, milli jipprovdi motivi jew opinjoni u l-provi rilevanti sabiex jiġġustifika l-inklużjoni tar-rikorrenti fl-Anness VIII tar-regolament ikkontestat.
                        
                     
                           —
                        
                        
                           Fl-aħħar nett, ir-rikorrenti tilmenta fil-kuntest tal-ewwel motiv tagħha li l-Kunsill kiser id-dritt għal smigħ tagħha, sa fejn huwa naqas milli jagħti lir-rikorrenti l-opportunità, hekk kif stabbilita fl-Artikolu 36(3) u (4) tar-regolament ikkontestatat sabiex tippreżenta osservazzjonijiet dwar l-inklużjoni tagħha fil-lista ta’ persuni sanzjonati, li kien iwassal sabiex il-Kunsill kien ikollu jeżamina mill-ġdid din il-kwistjoni.
                        
                     
         
               (2)
            
            
               It-tieni motiv: ksur tad-dritt fundamentali tar-rikorrenti għal rispett għal proprjetà.
               
                           —
                        
                        
                           Ir-rikorrenti ssostni f’dan ir-rigward li l-inklużjoni tagħha fl-Anness VIII tar-regolament ikkontestat jikkostitwixxi interferenza inġustifikata fir-rigward tad-dritt fundamentali tagħha għal proprjetà, peress li ma jidhirx ċar mir-raġunament insuffiċjenti magħmul mill-Kunsill għalfejn hija kienet ġiet inkluża fil-lista ta’ persuni sanzjonati taħt l-Artikolu 16(2) tar-regolament ikkontestat.
                        
                     
                           —
                        
                        
                           It-tieni nett, ir-rikorrenti ssostni li l-inklużjoni tagħha fl-Anness VIII tar-regolament ikkontestat hija bbażata fuq evalwazzjoni żbaljata ovvja tas-sitwazzjoni tagħha u tal-attivitajiet tagħha min-naħa tal-Kunsill.
                        
                     
                           —
                        
                        
                           Fl-aħħar nett, ir-rikorrenti ssostni fil-kuntest tat-tieni motiv tagħha li l-inklużjoni tagħha fl-Anness VIII tar-regolament ikkontestat hija inkompatibbli mal-għanijiet segwiti mir-regolament u tikkostitwixxi ndħil sproporzjonat mad-drittijiet għal proprjetà tagħha.